Diari Oficial de la Generalitat Valenciana


Sumari del DOGV 5161, del 23-12-2005 (2005/13119)

RESOLUCIÓ de 24 d'octubre de 2005, del Servici Territorial d'Energia, que declara en concret la utilitat pública de la línia aèria trifàsica, de 20 kV d'interconnexió entre CT Marcel·lí Tallols i CT Pascual Hnos., a Almenara (Castelló), expedient ATLINE/2004/35/12, la instal·lació del qual va ser autoritzada per este Servici Territorial amb data 12 de juliol de 2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13916


Data del document
:   24-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Almenara
    * subministrament d'energia elèctrica
    * empresa privada

RESOLUCIÓ de 24 d'octubre de 2005, del Servici Territorial d'Energia, que declara en concret la utilitat pública de la línia aèria trifàsica, de 20 kV d'interconnexió entre CT Marcel·lí Tallols i CT Pascual Hnos., a Almenara (Castelló), expedient ATLINE/2004/35/12, la instal·lació del qual va ser autoritzada per este Servici Territorial amb data 12 de juliol de 2004. [2005/A13673]
  
Tramitat l'expedient incoat en el Servici Territorial d'Energia a instància d'Iberdrola Distribución Eléctrica, SAU, amb domicili a Castelló, avinguda de Germans Bou, 239, en què sol·licita la declaració en concret d'utilitat pública, per al projecte d'una línia aèria trifàsica, de 20 kV d'interconnexió entre CT Marcel·lí Tallols i CT Pascual Hnos., a Almenara (Castelló), i complits els tràmits reglamentaris ordenats en la Llei 54/1997, de 27 de novembre, del Sector Elèctric, el Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, DOGV de 05.05.2005), i el Reial Decret 1.955/2000, d'1 de desembre, BOE de 27 de desembre de 2000.
  
Vist que la sol·licitud d'Iberdrola Distribución Eléctrica, SAU, va ser sotmesa al tràmit d'informació pública, i es van publicar els anuncis en el Diari Oficial de la Generalitat Valenciana de data 11 d'agost de 2005, el Butlletí Oficial de la Província de 19 de maig de 2005, en el periòdic Mediterráneo de data 22 de setembre de 2005, i en el tauler d'anuncis de l'Ajuntament d'Almenara.
  
Vist que en l'esmentat expedient no s'han presentat al·legacions.
  
Este Servici Territorial d'Energia, resol:
  
Declarar en concret la utilitat pública de les instal·lacions autoritzades el dia 12 de juliol de 2004, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i dels drets afectats que s'indiquen a continuació.
  
Esta publicació es realitza igualment als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells en què, s'ha intentat la notificació, i esta no s'ha pogut realitzar.
  
Contra esta resolució, que no posa fi a la via administrativa, podrà interposar-se un recurs d'alçada davant la Direcció General d'Energia, (carrer de Colom, 1, 46241 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 24 d'octubre de 2005.- El cap del Servici Territorial d'Energia: Leopoldo Igual Díaz-Teran.